Lue ennen iTunesin asentamista

iTunes Mac OS X:lle mahdollistaa oman digitaalisen musiikkikirjaston luomisen. Jos sinulla on tuettu CD-RW-asema (kts. alla) voit luoda omia CD-äänilevyjä.

Vaatimukset
iTunes 3.0 toimii kaikissa Macintosh-tietokoneissa, joissa on sisäiset USB-portit, ja Mac OS X (v 10.1.4 tai uudempi).

Varmista, että sinulla on uusin versio Mac OS X -käyttöjärjestelmästä. Valitse Omenavalikosta Järjestelmäasetukset ja osoita Ohjelmiston päivitys. Saadaksesi uudet päivitykset osoita Päivitä nyt -painiketta. Asennettuasi päivityksen sinun kannattaa osoittaa uudestaan Päivitä nyt -painiketta varmistuaksesi, että olet saanut kaikki mahdolliset päivitykset.

CD-äänilevyjen polttamiseen tarvitaan tuettu CD-RW-asema. Kaikki Applen toimittamat sisäiset CD-RW-asemat tukevat iTunesia. Muut tuetut asemat on listattu iTunesin web-sivustolla osoitteessa www.apple.com/itunes/

iTunes Mac OS X:lle -ohjelman asennus
Jos olet aiemmin asentanut iTunes Mac OS X:lle, poista vanha versio ennen uuden asentamista. Jos siirrät iTunesin Dockiin, poista vanha iTunes-symboli Dockista ja vedä uusi iTunes-symboli Dockiin vasta sitten, kun olet asentanut uuden iTunes-ohjelman.

Jos näytölle tulee asennuksen aikana viesti, ettei sinulla ole ohjelman asennukseen tarvittavia oikeuksia, osoita asentajan lukko-symbolia ja syötä ylläpitäjän nimi ja salasana. Ylläpitäjän (administrator) nimen löydät Järjestelmäasetusten Käyttäjät-osiosta. Lisätietoja on Ohjeet-valikon Mac-ohjeissa.

Mitä uutta on iTunes 3.0:ssa
iTunes 3.0 lisää useita uusia ominaisuuksia. iTunes 3.0:lla voidaan tehdä seuraavia asioita:

• Älykkäät soittolistat keräävät itseensä valittujen kriteerien mukaista musiikkia. Jatkuvalla päivityksellä soittolista muuttaa itseään musiikkikirjaston sisällön muuttuessa.
• Audible-tuella voidaan kuunnella puhetiedostoja, mukaanlukien äänikirjat, sanomalehdet ja radio-ohjelmat.
• Arvostelu-toiminnolla kullekin kappaleelle voidaan antaa yhdestä viiteen tähteä. Älykäs soittolista voi käyttää arvostelutietoa kappaleiden valitsemiseen.
• Tuodut kappaleet sijoitetaan automaattisesti musiikkikansioon (sen sijaan että iTunes viittaisi tiedostoihin sijainnissaan). Tämä toiminto voidaan valita asetuksien Lisäasetukset-osassa. (Musiikin ja iTunesin kirjstotiedoston sijainti on muuttunut Dokumentit-kansiosta Musiikki-kansioon.)
• Tuotu musiikki näkyy musiikkikansiossa samassa järjestyksessä kuin levyllä käyttäen uutta "Luo tiedostonimiä joissa on raidan numero" -toimintoa. Toiminto valitaan asetusten Lukeminen-osasta.
• Control-näppäintä painaen osoitettaessa päästään kätevästi valitsemaan näkyvät palstat.
• Yhdistä CD:n raidat -toiminnolla voidaan lukea useita kappaleita yhdeksi raidaksi, jolloin vältetään tauot kappaleiden välissä.
• Kokoelma-levyltä tuodut kappaleet tallennetaan erilliseen Compilations-kansioon musiikkikansiossa (valinta löytyy kappaleen tai levyn Tietoja-ikkunasta).
• Kopioi kaikki musiikkikirjastossa viitatut kappaleet kerralla iTunesin musiikkikansioon Päivitä kirjasto -komennolla.
• Vie soittolistoja arkistointitarkoituksessa tai siirrettäväksi toiselle tietokoneelle. Kappaletietoja ja koko soittolistan tietoja voidaan myös viedä.
• Kaikki MP3, AIFF ja WAV -tiedostot toistetaan samalla äänenvoimakkuudella kun Äänenvoimakkuuden tasaus -toiminto on käytössä (valitaan asetusten Esitys-tilassa).
• Asetusten Lisäasetukset-tilassa voidaan valita käytetäänkö sekoittaen toistettaessa sekoitusperuteena kappaleita vai levyjä.
• Efektiytimen tehokkuutta on parannettu.
• Instant On -lähetykset: Internet-radion soiminen alkaa heti tarvitsematta odottaa lähetyksen alkuosan saapumista paikalliseen puskuriin.
• Säveltäjä (tai DJ), levyn numero, soittokertojen määrä ja viimeinen soittokerta ovat näkyvissä CD:n ja kappaleen Tietoja-ikkunassa. 
• Näytä selain -toiminnolla soittolistan kappaleita voidaan katsella artisteittain tai levyittäin.

Lisätietoja
Ohjeita iTunesin käyttöön löytyy avaamalla iTunes ja valitsemalla Ohjeet-valikosta iTunes-ohjeet.

Viimeisintä tietoa iTunesin käytöstä löytyy iTunes-ohjeiden Uutisia-osasta.

iTunes-web-sivusto löytyy osoitteesta www.apple.com/fi/itunes/

Tekijänoikeustietoja
Tätä ohjelmistoa voidaan käyttää materiaalin jäljentämiseen. iTunes on lisensoitu vain sellaisen materiaalin jäljentämiseen, joka on tekijänoikeussuojaamatonta tai jonka jäljentämisen käyttäjällä on tekijänoikeus tai muu laillinen oikeus. Jos tekijänoikeudesta on epävarmuutta, kannattaa ottaa yhteyttä lainopilliseen neuvonantajaan.

© 2002 Apple Computer, Inc. Kaikki oikeudet pidätetään. Apple, Apple-logo, Mac ja Macintosh ovat Apple Computer Incorporatedin Yhdysvalloissa ja muissa maissa rekisteröityjä tavaramerkkejä. iTunes on Apple Computer, Inc:n tavaramerkki.

24.6.2002